**แนวทางการเขียน**

**แฟ้มสะสมงานด้านการเรียนการสอน (Teaching Portfolio)**

**เพื่อการขอยื่นรับการประเมินสมรรถนะการเป็นอาจารย์ มหาวิทยาลัยสงขลานครินทร์**

**แฟ้มสะสมงานด้านการเรียนการสอน (Teaching portfolio) คืออะไร**

แฟ้มสะสมงานด้านการเรียนการสอน เป็นการรวบรวมหลักฐานหรือข้อมลูต่างๆ เกี่ยวกับการจัดการเรียนการสอนส่วนตัวของอาจารย์ เป็นรายปีการศึกษา ซึ่งครอบคลุม แนวคิด ปรัญชา หรือความเชื่อด้านการเรียนการสอน กลยุทธ์ที่ใช้ในการวางแผนการสอน กิจกรรม วิธีปฏิบัติ สัมฤทธิผล หรือผลลัพท์ที่เกิดขึ้น การพัฒนาตนเองด้านวิชาชีพอาจารย์ การมีส่วนร่วมในการจัดการศึกษาของหน่วยงานหรือองค์กร การได้รับการยอมรับ เกียรติยศหรือรางวัลที่ได้รับด้านการศึกษา การสะท้อนประสบการณ์ ตลอดจนการวางแผนเพื่อปรับปรุงหรือพัฒนาการเรียนการสอน และการพัฒนาตนเอง

**แฟ้มสะสมงานด้านการเรียนการสอน มีประโยชน์อย่างไร**

1. เป็นการบันทึกประสบการณ์การจัดการเรียนการสอนของอาจารย์ ในแต่ละปีการศึกษาที่ผ่านไป
2. เป็นการเก็บรวบรวมข้อมูล หรือหลักฐานเกี่ยวกับการจัดการเรียนการสอนของอาจารย์
3. ใช้เป็นข้อมูลในการประเมินสมรรถะของอาจารย์ด้านการจัดการเรียนการสอน
4. เป็นการประเมินตนเองเกี่ยวกับการจัดการเรียนการสอน สะท้อนจุดแข็ง จุดอ่อน และโอกาสที่จะพัฒนาตนเอง
5. ใช้เป็นข้อมูลในการวางแผนการพัฒนาหรือปรับปรุงจัดการเรียนการสอน และการเพิ่มพูน ประสบการณ์หรือพัฒนาตนเองด้านวิชาชีพและการศึกษาในปีถัดไป

**แฟ้มสะสมงานด้านการเรียนการสอน ประกอบด้วยข้อมูลอะไรบ้าง**

แฟ้มสะสมงานด้านการเรียนการสอนประกอบด้วยข้อมูล 5 ส่วน คือ

1. ข้อมูลส่วนตัว
2. ปรัชญา/กรอบแนวคิดด้านการเรียนการสอน (Philosophy or conceptual framework of teaching and learning)
3. สมรรถนะด้านการจัดการเรียนการสอน
4. การได้รับการยอมรับ เกียรติยศหรือรางวัล ระดับองค์กร/ภูมิภาค/ชาติ/นานาชาติ
5. การสะท้อนประสบการณ์ และการวางแผนในอนาคต (Experience reflection and future plan)

**ส่วนที่ 1 ข้อมูลส่วนตัว (Personal information)**

 ระบุชื่อ สกุล ตำแหน่งวิชาการ ส่วนงานที่สังกัด ประวัติการศึกษา และประวัติการปฏิบัติงานโดยสังเขป

**ส่วนที่ 2 ปรัชญา/กรอบแนวคิดด้านการเรียนการสอน (Philosophy or conceptual framework of**

**teaching and learning)**

ระบุปรัชญา/กรอบแนวคิด ความเชื่อที่ใช้ในการจัดการเรียนการสอน พร้อมเหตุผลที่เชื่อเช่นนั้น ทฤษฎีการเรียนรู้ที่ใช้ หรืออาจบรรยายเป้าหมายของการเป็นอาจารย์ ปรัชญา/กรอบแนวคิด ด้านการเรียนการสอน ซึ่งสะท้อนว่าท่านจัดการเรียนการสอนอย่างไร ทำไมจึงเลือกวิธีหรือกระบวนการสอนเช่นนั้น เกิดผลลัพธ์อย่างไร เกิดการพัฒนาทั้งตัวท่านเอง หรือนักศึกษาอย่างไร

**ส่วนที่ 3 สมรรถนะด้านการจัดการเรียนการสอน**

 ในการยื่นขอรับการประเมิน ให้ผู้ขอรับการประเมินฯ เขียนบรรยายการจัดการเรียนการสอนในทุกรายวิชาที่รับผิดชอบสอนของภาคการศึกษาที่ขอรับการประเมิน และย้อนหลัง 1 ภาคการศึกษา พร้อมผลประเมินการสอนจากนักศึกษา เพื่อนร่วมงาน/ประธานหลักสูตร/หัวหน้าสาขา และผลประเมินเจตคติการเป็นอาจารย์ จากประธานหลักสูตร/หัวหน้าสาขาวิชา

|  |  |  |  |  |
| --- | --- | --- | --- | --- |
| ภาคการศึกษา/ปีการศึกษา | ระดับการศึกษา | รายวิชา (จำนวนชม.ที่สอน) | หัวข้อที่สอน (จำนวนชม.ที่สอน) กรณีที่ไม่ได้สอนทั้งรายวิชา | จำนวนนักศึกษา |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

 ทั้งนี้ ให้เขียนอธิบายรายละเอียดในสิ่งที่ได้ดำเนินการ ตามประเด็นดังต่อไปนี้ กรณีที่ไม่มีการดำเนินการในหัวข้อใด ก็ให้เว้นไว้

**3.1 องค์ความรู้ในศาสตร์ของตน (K1)**

 1. อธิบายหัวข้อการจัดการเรียนรู้และการเชื่อมโยงของหัวข้อ ที่สอดคล้องและสะท้อนผลลัพธ์การเรียนรู้ที่คาดหวังของรายวิชา (แนบแผนการสอนซึ่งมีชั่วโมงสอนไม่น้อยกว่า 15 ชั่วโมง)

 2. อธิบายการนำความรู้ที่ทันสมัย/ผลงานวิจัยในสาขาเฉพาะมาใช้ในการจัดการเรียนรู้

 3. อธิบายงานวิจัยที่กำลังดำเนินการหรือที่ดำเนินการไปแล้ว (ระบุชื่อผลงานและ
การตีพิมพ์)

 **3.2 ความรู้ในการจัดการเรียนรู้ (K2)**

 1. อธิบายการวิเคราะห์ภูมิหลังผู้เรียนเพื่อนำไปสู่การจัดการเรียนการสอนที่สอดคล้องกับระดับของผู้เรียน

 2. ระบุการถ่ายทอดองค์ความรู้ในการจัดการเรียนการสอน แก่เพื่อนอาจารย์ (เช่น การจัดเวทีแลกเปลี่ยนเรียนรู้ การเป็นพี่เลี้ยง หรือการเป็นที่ปรึกษา เป็นต้น) และผลที่เกิดขึ้น (impact) กับเพื่อนอาจารย์และนักศึกษา กรณีทำหน้าที่อาจารย์พี่เลี้ยงด้านการจัดการเรียนการสอน ให้แนบผลประเมินการทำหน้าที่พี่เลี้ยงมาด้วย

**3.3 การออกแบบกิจกรรมการเรียนรู้ (P1)**

 1. อธิบายการออกแบบกิจกรรมและการใช้เทคโนโลยีที่สอดคล้องกับผลการเรียนรู้

 2. อธิบายการนำผลการประเมินจากผู้เรียนและเพื่อนอาจารย์มาพัฒนาการออกแบบกิจกรรมการเรียนรู้ โดยแสดงข้อมูลที่เป็นหลักฐานเชิงประจักษ์

 3. อธิบายการมีส่วนร่วมในฐานะสมาชิกในทีม หรือเป็นผู้นำการดำเนินการด้านการออกแบบหลักสูตร หรือการจัดการเรียนรู้ในรายวิชา

 4. ระบุการได้รับเชิญเป็นวิทยากรหรือกรรมการวิพากษ์หลักสูตร/การจัดการเรียนรู้

 5. การได้รับการเสนอชื่อเป็นอาจารย์ตัวอย่างด้านการเรียนการสอนจากคณะ/มหาวิทยาลัย/องค์กรวิชาชีพ

 **3.4 การดำเนินกิจกรรมการเรียนรู้อย่างมีประสิทธิภาพ (P2)**

 1. อธิบายการดำเนินการจัดการเรียนการสอนจริง ที่สะท้อนความหลากหลายและการเน้นผู้เรียนเป็นสำคัญ

 2. ระบุการกำกับติดตามผลการเรียนรู้ของผู้เรียนอย่างเป็นระบบ หรือทำเป็นวิจัยในชั้นเรียน เพื่อนำมาพัฒนาการจัดการเรียนรู้

 3. ระบุการมีส่วนร่วมหรือการผลักดันให้เกิดนวัตกรรมการจัดการเรียนรู้/นโยบาย/กลยุทธ์
ในระดับองค์กร/ระดับชาติ/ระดับนานาชาติ

 **3.5 การสร้างหรือส่งเสริมบรรยากาศการเรียนรู้ (P3)**

 1. อธิบายการสนับสนุนการมีส่วนร่วมของผู้เรียนในการจัดการเรียนรู้

 2. อธิบายการให้คำปรึกษาในการพัฒนาการเรียนรู้ของผู้เรียน วินิจฉัยปัญหาและช่วยเหลือได้อย่างเหมาะสมและทันเวลา

 **3.6 การวัดและประเมินผลการเรียนรู้และการป้อนกลับอย่างสร้างสรรค์ (P4)**

 1. อธิบายการออกแบบการวัดและประเมินผล รวมถึงการกำหนดเกณฑ์การประเมินที่ชัดเจน

 2. อธิบายวิธีการวัดและประเมินผลที่มีความหลากหลายและสอดคล้องกับกิจกรรมและผลลัพธ์การเรียนรู้ โดยครอบคลุมการประเมินความก้าวหน้า (formative) และการประเมินผลสัมฤทธิ์ (summative)

 3. อธิบายการให้ข้อมูลป้อนกลับอย่างสร้างสรรค์ เพื่อพัฒนาผู้เรียน

**3.7 การบูรณาการงานวิจัย ศาสตร์และกิจกรรมทางวิชาชีพ กับการเรียนการสอนเพื่อพัฒนาการเรียนรู้ของนักศึกษา (P5)**

 1. อธิบายกระบวนการจัดการเรียนการสอนที่ส่งเสริมให้ผู้เรียนเกิดกระบวนการคิดเชิงระบบ เพื่อค้นหาคำตอบหรือแก้ไขปัญหา

 2. อธิบายการนำโจทย์/กรณีศึกษาจากสถานการณ์จริง/วิจัยมาใช้ในการจัดการเรียนรู้
หรือการมีส่วนร่วมกับสถานประกอบการ/ผู้ใช้บัณฑิตในการจัดการเรียนรู้

**3.8 การพัฒนาตนเองด้านวิชาชีพ และด้านการศึกษา (V1/V2)**

 1. การเพิ่มพูนประสบการณ์/การพัฒนาตนเองด้านวิชาชีพ และด้านการเรียนการสอน
ในรอบปีการศึกษาที่ผ่านมาก่อนขอรับการประเมิน

 2. การนำสิ่งที่ได้เรียนรู้จากการพัฒนาตนเองมาใช้ในการพัฒนาการเรียนการสอนของตนเอง

 3. การนำเสนอผลงานด้านการเรียนการสอน/การศึกษา เผยแพร่ในรูปแบบต่าง ๆ เช่น
การนำเสนอในที่ประชุมวิชาการ การตีพิมพ์ในวารสาร เป็นต้น

**ส่วนที่ 4 การได้รับการยอมรับ เกียรติยศ หรือรางวัล ระดับองค์กร ภูมิภาค ชาติหรือนานาชาติ (V1/V2)**

**(Organizational/ Regional/ National/ International Recognition, Honors or Awards)**

การได้รับเชิญเป็นกรรมการ วิทยากร ผู้ทรงคุณวุฒิ ที่ปรึกษาด้านการเรียนการสอน
จากหน่วยงานภายนอกมหาวิทยาลัย ทั้งระดับชาติและนานาชาติ การได้รับการยกย่อง เกียรติบัตร/รางวัลด้านการเรียนการสอน (ถ้ามี)

**ส่วนที่ 5 การสะท้อนประสบการณ์ และการวางแผนในอนาคต (Experience reflection and future plan)**

เขียนสะท้อนผลงานด้านการเรียนการสอนในปีการศึกษาที่ผ่านมา ความสำเร็จ หรือจุดแข็ง อุปสรรคหรือปัญหา และการแก้ไข สิ่งที่ยังทำไม่สำเร็จ โอกาสที่จะพัฒนา การวางแผนเพื่อการพัฒนาการเรียนการสอน การเพิ่มพูนประสบการณ์ หรือการพัฒนาตนเองด้านวิชาชีพ ด้านการศึกษา

**ภาคผนวก**

 **1. ตัวอย่างแนวคำถามสำหรับผู้ขอรับการประเมิน เพื่อสะท้อนประสบการณ์ด้านการเรียนการสอน**

* + ในสาขาวิชาที่สอน เรื่องหรือเนื้อหาอะไรที่เป็นจุดแข็ง จุดเด่นของตัวเอง
	+ มีเนื้อหาหรือเรื่องใดที่ต้องพัฒนาหรือแสวงหาความรู้เพิ่มเติม
	+ รูปแบบการเรียนการสอนที่ใช้อยู่ แบบใดที่คิดว่าประสบความสำเร็จ และเป็นประโยชน์ต่อผู้เรียนมากที่สุด เพราะเหตุใด และรูปแบบใดที่ประสบความสำเร็จน้อยที่สุด
	เพราะเหตุใด
	+ ปัจจัยอะไรที่ผลต่อความสำเร็จ หรือข้อจำกัดของการจัดการเรียนการสอนที่ผ่านมา
	+ ตัวท่านต้องการปรับปรุง ปรับเปลี่ยน หรือพัฒนาการจัดการเรียนการสอนในประเด็นใดบ้าง เพราะเหตุใด
	+ ท่านมีความต้องการจะเพิ่มพูนประสบการณ์หรือพัฒนาความรู้ด้านการศึกษา
	ในประเด็นใดบ้าง
	+ สิ่งที่ได้เรียนรู้จากการทำหน้าที่เป็นผู้นำให้เกิดการเปลี่ยนแปลงด้านการศึกษา/
	การจัดการเรียนการสอนมีอะไรบ้าง

**2. เอกสาร/หลักฐานอ้างอิงของสมรรถนะด้านการจัดการเรียนการสอน**

2.1 องค์ความรู้

* + รายละเอียดรายวิชา หรือ ประมวลรายวิชา
	+ แผนการสอน
	+ เอกสารหรือคู่มือที่เกี่ยวข้องกับการจัดการเรียนการสอน

 2.2 การออกแบบและการจัดกิจกรรมการเรียนการสอน

* + รายละเอียดรายวิชา หรือ ประมวลรายวิชา
	+ แผนการสอน
	+ วิธีการวัด และประเมินผล เครื่องมือที่ใช้ และตัวอย่างเครื่องมือที่ใช้ในการวัดและประเมินผล
	+ ตัวอย่างวิดิทัศน์การจัดการเรียนการสอน
	+ ตัวอย่างสื่อที่ใช้ในการเรียนการสอน
	+ ผลการวัดและประเมินผล ผลการเรียนรู้ของนักศึกษา
* ผลประเมินการสอนของอาจารย์ โดยนักศึกษา/คณะ/สาขาวิชา/อาจารย์ผู้ร่วมงาน
* รายงาน/บทความวิจัยในชั้นเรียน
* ผลสัมฤทธิ์ของโครงงานนักศึกษา
* การจัดนิทรรศการ การแสดง (ภาพ)
* ตัวอย่างชิ้นงานของนักศึกษา นวัตกรรมสิ่งประดิษฐ์จากการเรียนรู้ของนักศึกษา
* แฟ้มสะสมงานของนักศึกษา/รายงานการปฏิบัติงานประจำตัวนักศึกษา
* ผลการศึกษาก่อนและหลังการเรียนการสอน

 2.3 การพัฒนาตนเองด้านวิชาชีพ การศึกษา

* + เอกสาร หลักฐานเกี่ยวกับการเพิ่มพูนประสบการณ์/การพัฒนาตนเอง เช่น ประกาศนียบัตรการเข้ารับการอบรม/ประชุม/สัมมนา เป็นต้น
	+ เอกสาร หลักฐานเกี่ยวกับนวัตกรรม สื่อการเรียนรู้ สิ่งประดิษฐ์ การนำไปใช้ประโยชน์
	+ โครงการวิจัยด้านการศึกษา/การวิจัยในชั้นเรียน รายงานผลการวิจัย การนำไปใช้
	เพื่อการพัฒนาการจัดการเรียนการสอน การนำเสนอในที่ประชุมระดับชาติ/นานาชาติ
	+ เอกสาร บทความ หนังสือ ตำราที่เกี่ยวข้องกับการศึกษา

 2.4 การมีส่วนร่วมในพันธกิจ/ภารกิจด้านการเรียนการสอนของหน่วยงาน

* เอกสาร หลักฐาน คำสั่ง รายงานการประชุม เป็นต้น ที่แสดงถึงการมีส่วนร่วม
ในพันธกิจ/ภารกิจของหน่วยงาน
* ผลการประเมินการมีส่วนร่วมในฐานะกรรมการ อนุกรรมการ หรือคณะทำงาน
* ผลการประเมินการเป็นอาจารย์พี่เลี้ยง
* กำหนดการอบรมเกี่ยวกับการเรียนการสอนในหน่วนงาน รวมทั้งผลการประเมิน

2.5 การได้รับการยอมรับ เกียรติยศ หรือรางวัล ระดับองค์กร/ระดับภูมิภาค/ระดับชาติ/
 ระดับนานาชาติ

* หนังสือเชิญเป็นวิทยากร ผู้ทรงคุณวุฒิด้านการเรียนการสอนจากหน่วยงานทั้งภายในและภายนอกมหาวิทยาลัย ทั้งระดับชาติ/นานาชาติ
* หลักฐานการได้รับการยกย่อง รางวัล/เกียรติบัตรด้านการเรียนการสอน